הוועדה המיוחדת לפניות הציבור, כנסת 20, פרוטוקול מספר 106, 2017-07-04 12:30

ישראל אייכלר: אנחנו נפתח את הדיון של פניות ציבור בנושא העיכוב בסלילת מסילת הרכבת הקלה לבית החולים הדסה עין כרם.

ישראל אייכלר: אנחנו בישיבת מעקב לדיונים שהיו ב-29 במאי ו-27 בפברואר 2017.

ישראל אייכלר: אני חייב לומר לכם שאתמול או שלשום חזרתי מ"הדסה" והיינו תקועים בפקקים ואמרתי לעצמי: אוי לאותה בושה שאנחנו עושים - - - "סקודה" ממוזג ואנשים עומדים שם ומחכים לתחנה ואין רכבת קלה.

ישראל אייכלר: יש כבר את כל השיבושים, כמו שסבלנו 10 שנים מההכנות לרכבת הקלה שפועלת היום.

ישראל אייכלר: כשאנחנו מדברים פה כוועדה לפניות הציבור, אנחנו לא מתכוונים, וזה ברור לכל היושבים פה, שלהיכנס בשאלה מי משני הצדדים שצריכים להגיע להסכם כדי להפעיל את התחבורה הזאת צודק ומי לא צודק.

ישראל אייכלר: אני לא רוצה לקחת את הבדיחה הידועה והשחוקה שרב אחד אמר לנידון אחד: אתה צודק.

ישראל אייכלר: ולשני אמר: אתה צודק.

ישראל אייכלר: אז נכנסה הרבנית ושאלה: איך יכול להיות שהוא צודק והוא צודק?

ישראל אייכלר: אז אמר הרב: גם את צודקת, בעצם.

ישראל אייכלר: זה נראה סיפור שיכול להיות שלשני הצדדים יש צדדים ואנחנו לא יכולים להיכנס ולא רוצים להיכנס ואפילו לדעת את הפרטים המקצועיים והטכניים והכספיים.

ישראל אייכלר: אנחנו בסך הכול מייצגים את האדם שעומד בתחנה, אני חושב עליו כל הזמן כדי שלא תשכח, גם אם אני נוסע ברכב פרטי.

ישראל אייכלר: בדיון האחרון צוין כי תאריך סיום המשא ומתן וחתימה על ההסכם צריך להיות ב-15 ביוני 2017 וטוב שעשו תאריך יעד כדי לזרז את העניין הזה שנסחב כבר כמה שנים במשאה ומתן עצמו.

ישראל אייכלר: אפילו הגיעה אלי בקשה מטעם המדינה וגם מטעם "סיטיפס" לדחות את הדיון שרצינו לעשות כדי לא להפריע לצוותים לשבת, זה מאוד מאוד חשוב – לא נמצא פה מי שהיה מטעם משרד התחבורה.

ישראל אייכלר: מי כאן נציג משרד האוצר?

<איתי חגי: אני.

ישראל אייכלר: אתה.

ישראל אייכלר: אבל היה פה מישהו אחר.

<איתי חגי: הראל שליסל.

ישראל אייכלר: הוא אמר:

ישראל אייכלר: חבל על כל שעה שאתה מעסיק אותנו עם הוועדה כי אנחנו רוצים להגיע להסכם.

ישראל אייכלר: פתאום נודע לנו שיש פיצוץ במשא ומתן על קו הרכבת הקלה – לא הפיצוץ הראשון.

ישראל אייכלר: דיברנו בוועדה עם המנהלת אם לעשות דיון או לא.

ישראל אייכלר: אמרתי שאני לא מוכן לעשות דיון כדי שלא להוות צד של לחץ על איזשהו צד במשא ומתן, כאילו אנחנו פה - - - וחיכינו.

ישראל אייכלר: אבל עכשיו, כשנודע לנו שכבר הסתיים המשא ומתן ובעצם לא תהיה רכב קלה בעוד כמה שנים בדרך ל"הדסה", אמרנו שכוועדה ציבורית אנחנו חייבים - - -

<זוהר זולר: רק תיקון, ברשותך.

<זוהר זולר: תהיה רכבת קלה, השאלה מי יעשה אותה.

ישראל אייכלר: אני מדבר בשנתיים הבאות.

<שלומית אבינוח-קואולמן: עשרים ותשע, ארבעים ואחד.

ישראל אייכלר: טוב שהכנסת אותי לעצם העניין.

ישראל אייכלר: כשהייתם פה דובר שאם, בעזרת השם, אתם תחתמו עד ל-15 ביוני, אז תוך שנתיים, 29 חודשים, יהיה בקרית יובל ואורה; ו-41 חודשים עד "הדסה".

<זוהר זולר: נכון.

ישראל אייכלר: זאת אומרת, התחלנו את הספירה מ-15 בנוני.

ישראל אייכלר: אם עכשיו אתם לא חוזרים למשא ומתן ולא מנסים להגיע להסדר לא לחבר את הנושא של "הדסה" עם כל התכניות הגדולות והטובות שיש למקומות אחרים, אז אנחנו מפסידים עוד שנתיים בתחנה.

ישראל אייכלר: זה מעשה שמצדיק, לדעתי, את ההתערבות של שר האוצר ושל שר התחבורה.

<זוהר זולר: ברשותך, רק עוד תיקון אחד קטן בנושא הזה.

<זוהר זולר: בתרחיש ב' – בתרחיש א' שהוא לעשות את זה ביחד, זה היה מביא רכבת ל"הדסה" במהירות האפשרית, חד משמעית – תרחיש ב' אמנם איננו עומד בלוחות הזמנים שדיברנו עליהם קודם, אבל העיכוב הוא לא עיכוב בסדרי גודל של 41 חודשים.

<זוהר זולר: אנחנו מדברים על 29 חודשים ממועד הגעתו של זכיין "הקו הירוק" שיגיע לירושלים, דהיינו תחילת 2020.

<זוהר זולר: אז 29 חודשים מביאים אותנו לאמצע 2022 – זה מועד הפתיחה – מהסיבה הפשוטה שעכשיו אפשר לעבוד על כל המקטעים בבת אחת ולא על קטע אחר קטע.

<זוהר זולר: בפעם הקודמת שדיברנו אמרנו 29 חודשים מקטע ראשון; 41 חודשים כל הקו כולו.

<זוהר זולר: עכשיו עובדים על המקטעים כמקטעים שלמים ועל כולם ביחד ולכן אפשר לקצר את לוחות הזמנים ל-29 בסך הכול עבודה מסילתית.

<זוהר זולר: בגלל שהגעת הקרונות לירושלים היא צוואר בקבוק, 29 חודשים מאפשרים לקרונות חדשים להגיע ולהפעיל את הרשת במלואה.

ישראל אייכלר: זוהר, אני מאוד שמח בדברים שלך אבל הלוגיקה שלי קצת איטית.

ישראל אייכלר: אני לא יודע איך תכנית שאמרתם – אתה יודע מה, בוא נתחיל את הדיון ותסביר את זה יותר ברור כדי שגם ילד כמוני יבין איך מ-41 חודשים מינימום הגענו ל-29 חודשים.

ישראל אייכלר: אבל אני רוצה להמשיך את הקו הזה.

ישראל אייכלר: אני חושב שאם וכאשר צריך התערבות של השרים, למרות שהשרים, מבחינתם בצדק – אני איש פוליטי והם אנשים פוליטיים – לא רוצים להיות מעורבים בוויכוחים המקצועיים והכספיים והעסקיים כדי שלא תבוא אי פעם איזו "תכנית 4000" ויחקרו אותם למה הביאו קרונות אלה ואחרים, הם רוצים שיוכלו לבוא ולהגיד: אני לא יודע, לא ידעתי, לא שמעתי, לא הייתי מעורב, השארתי את זה לפקידים.

ישראל אייכלר: והם צודקים בזה.

ישראל אייכלר: אבל זה כל זמן שזה עובד.

ישראל אייכלר: אבל ברגע שיש פיצוץ ויש נתק, אז אולי הם צריכים להתערב כמו שאנחנו עושים.

ישראל אייכלר: לא להיכנס לתוך הוויכוח מאה מיליון אלה או אחרים, אלא חייבת להיות עבודת סלילה, נסיעה, הפעלה של רכבת בדרך הכי מהירה שאפשר.

ישראל אייכלר: זאת מטרת הישיבה.

ישראל אייכלר: עכשיו אתן זכות דיבור לזוהר.

ישראל אייכלר: בוא תמשיך את הרעיון של איך אנחנו עושים.

<זוהר זולר: ברשותך אומר שני דברים, מה קורה בשלב הביניים עד שיגיע זכיין חדש של "קו ירוק" ואיך אנחנו מתכוונים לעמוד ב-29 חודשים במקום 41.

ישראל אייכלר: אז אם אתה רוצה ללכת לפי הסדר, בוא תתחיל מהתחלה – מה קרה?

ישראל אייכלר: לחמה לא נחתם ב-15 ביוני?

<זוהר זולר: כאמור, הגיעו נציגי המדינה יחד עם נציגי "סיטיפס" לפריצת דרך בערב פסח, שם באמת הותוו עקרונות מוסכמים על שני הצדדים.

<זוהר זולר: נכנסנו לדיונים בעצימות גבוהה מאוד: מעל 26 מפגשים מלאים, ימים מלאים, בהם אנו פוגשים אלה באלה.

<זוהר זולר: שתי הקבוצות ניסו להגיע לניסוח ההסכמות שהתקבלו על ידי שולחינו.

<זוהר זולר: לצערנו, ב-15 בחודש, שזה באמת היה התאריך הסופי ועמדנו על כך, לא הצליחו הצדדים לגשר על הפערים שהתגלעו והיו פערים גדולים מדי.

<זוהר זולר: עד כדי כך גדולים שאי אפשר היה, גם לא בעצת שולחינו – החשב הכללי של מדינת ישראל, ראש אגף תקציבים, משרד התחבורה, עירית ירושלים – כל החברים הללו היו בסוד הדברים ולא הצליחו לגשר על הפערים המאוד גדולים.

<זוהר זולר: ביומיים האחרונים, ב-14 וב-15 ביוני, ישבנו במשרדי "ענבל" בראשותו של סגן החשב הכללי, מר נחמיה קינד, יחד עם נציגי "סיטיפס" ו"אלסטון" בניסיון להגיע לעמק השווה.

<זוהר זולר: כל המחלוקות היו על השולחן.

<זוהר זולר: ניסינו לעשות את המיטב בין שני הצדדים אבל זה לא צלח.

<זוהר זולר: עכשיו אי מקבל את אמירתך שלא להיכנס לסיבות ולדקויות ולעשות פוסט מורטם לנושא הזה, אבל כישלון הוא כישלון וזה סוף סיפור בנושא הזה.

ישראל אייכלר: יכול להיות שהייתה שאלה של המתנה של שבועיים לבדיקה נוספת של הרשימות וההצעות?

<זוהר זולר: "סיטיפס" ביקשו לדחות את המועד מ-15 ביוני בשבועיים כך שחברת "אלסטון" הצרפתית תצליח לגייס את כוח האדם הבכיר שלה להגיע לישראל.

<זוהר זולר: בגלל שהמדינה ציינה את ה-15 ביוני כבר מערב פסח כמועד סופי למשא ומתן וכי לא התחלנו בתאריך הזה לעשות את המשא ומתן אלא בסוף 2014, ראתה המדינה סוף לתהליך.

<זוהר זולר: כאמור, צריכים להבין שהמחלוקות שהתגלעו לא היו פעוטות.

<זוהר זולר: הן היו דרמטיות ומסיביות.

<זוהר זולר: לתחושתנו ולהבנתנו היה מספיק זמן כדי לפתור את המחלוקות הללו אך כמור לא הצלחנו לגשר עליהן.

ישראל אייכלר: לא חשבתם שהשבועיים האלה יכולים להביא פתרון כי חשבת שאלה בעיות קשות מדי לפתור תוך שבועיים?

<זוהר זולר: הבעיות שעלו והיו על השולחן, מבחינתנו, בחלקן היו קשורות לחברת "אלסטון" ובחלקן היו קשורות ל"סיטיפס", וכוח האדם והבכירים של "סיטיפס" נמצאים פה בארץ, לא צריך להביא אותם מחו"ל.

<זוהר זולר: גם את הבעיות האלה לא הצלחנו לפתור במהלך התקופה הזו ולכן השבועיים הנוספים האלה לא היו, ככל הנראה, תורמים מאומה מבחינתנו.

<זוהר זולר: בסופו של עניין, סופיות ההליך וקבלת החלטה חייבים להיות בהמשך למה שדיברנו גם פה בוועדה שלך.

<איתן טי: נזכיר שזה היה גם תאריך סופי אחרי כמה פעמים שכבר היה תאריך סופי.

<איתן טי: כלומר, זו לא פעם ראשונה שנתנו דד-ליין.

<איתן טי: נתנו דד-ליין ואז עוד הארכה ועוד דד-ליין ועוד הארכה ועוד דד-ליין ועוד הארכה ואז, בשלב מסוים, הגיע הזמן לעצור.

ישראל אייכלר: היות והתחלת לדבר, אז תמשיך הלאה.

ישראל אייכלר: אז המשה ומתן התפוצץ – אנחנו עוד נחזור לזה – אבל נניח שהתפוצץ.

ישראל אייכלר: עכשיו, מה הלאה?

ישראל אייכלר: מה עושה עכשיו היהודי שעומד בתחנה בקרית יובל?

<זוהר זולר: כדי לסבר את הדעת, מדינת ישראל שינתה את התקליט, שינתה את הכיוון – כבר לא יודעים היום מה זה תקליט – שינתה את הדיסקט - - -

ישראל אייכלר: גם לא יודעים.

<שלומית אבינוח-קואולמן: גם זה כבר - - - תחפש משהו אחר.

<קריאה: דיסק-און-קי.

<זוהר זולר: אין לי יותר אמצעים.

<זוהר זולר: שינתה את הלך הרוח - - -

ישראל אייכלר: נחזור לפלטה של הגרמופון.

<זוהר זולר: שינתה את צורת החשיבה: הרבה יותר אחריות והרבה יותר סיכון עברו למדינה מבחינת קידום הפרויקטים האלה.

<זוהר זולר: בערך 75% מעבודות ההנדסה האזרחים שמבוצעות היום בפרויקט רכבת קלה, מבוצעות על ידי המדינה באמצעות גורמים כאלה ואחרים.

<זוהר זולר: סליחה שהבאתי שוב אמצעים שהם Lo-Tech, אבל אשמח להעביר אליכם.

<זוהר זולר: בסופו של עניין, אם אנחנו מסתכלים על הדרך מקצה אל קצה, מקצה רחוב – אנחנו רואים בתוך הדרך היום שהמדרכה, שוחות העצים, ריהוט הרחוב, המסעה, החניה – הכול נמצא במצב הסופי.

<זוהר זולר: זאת אומרת, שהציבור מבחינתו קיבל רחוב מושלם לחלוטין.

<זוהר זולר: מה עוד הוא קיבל?

<זוהר זולר: הוא קיבל אי-תנועה שרוחבו כ-7 מטרים, כי בתחנות זה מתרחב קצת יותר.

<זוהר זולר: בתוך אי-התנועה הזה עתידה הרכבת לנסוע בעתיד, לכשתיסלל.

<זוהר זולר: זאת אומרת, מבחינת ההפרעה לציבור, הגענו לסיום ההפרעה מבחינת העבודות שמתבצעות כל העת.

<זוהר זולר: לכשיגיע זכיין שיקים את המערכת המסילתית, הוא יעבוד בתוך תוואי אי-התנועה מבלי להפריע לשגרת החיים.

ישראל אייכלר: לא ביטלתם פה את החניות לכל התושבים?

<זוהר זולר: לא.

<זוהר זולר: לא היו גם קודם.

<זוהר זולר: אלה שדרות נווה יעקב.

ישראל אייכלר: חשבתי שאתה מראה את קריית יובל.

ישראל אייכלר: בקריית יובל לקחתם?

<זוהר זולר: האם תרשה לי לגשת ולהראות?

ישראל אייכלר: כן, כן.

ישראל אייכלר: תראה את זה.

ישראל אייכלר: אנחנו בדיון.

ישראל אייכלר: זה גם דיון בשידור אז כדאי שתראה את זה גם לצופים.

<זוהר זולר: אלה שדרות נווה יעקב.

<זוהר זולר: רחוב הנרייטה סאלד, היא מדרכה מושלמת, כולל שוחות העצים.

<זוהר זולר: רחוב מושלם, מסעה מושלמת, נתיבי נסיעה וכולי ואי-תנועה מרכזי – כאן הוא אי-תנועה צדי – שבו תיסלל הרכת.

<זוהר זולר: זאת אומרת, מבחינת הציבור ומבחינת הרחוב, גם החנייה הזו היא חנייה שנסללה באמצעות הפרויקט שלנו.

<זוהר זולר: זאת אומרת שמבחינת הציבור, רמת ההפרעה הגיעה למקסימות ומעכשיו יש הקלה.

<זוהר זולר: אי-התנועה הזה הוא שטח העבודה היחיד בו תעבוד הרכבת.

<זוהר זולר: בנוסף, יפורקו מספר לבנים בצדדים על מנת לשתול את עמוד החשמולת.

<זוהר זולר: מדובר בעבודות קטנות ולא בעבודות רחבות, ולכן אנחנו מקווים שזה מהווה, קודם כל, הקלה ובשורה מבחינת הציבור ברצף העבודות.

ישראל אייכלר: יש ביטוי ביידיש "זוך טרייסט מיט חלושעס", אני לא יודע איך מתרגמים את זה לעברית, להתנחם בעילפון.

<זוהר זולר: ביידיש זה נשמע יותר טוב.

ישראל אייכלר: מה שאתה מראה לי פה זה שאין רכבת.

ישראל אייכלר: זאת עובדה.

ישראל אייכלר: את "הגששים" אתה בטח מכיר.

ישראל אייכלר: הוא אומר: אתה רואה פה את התמונה?

ישראל אייכלר: פה רבין, פה גנדי.

ישראל אייכלר: אז הוא שואל אותו: איפה אתה?

ישראל אייכלר: אז הוא עונה לו: אתה רואה פה עץ, אני מאחורי העץ.

ישראל אייכלר: זה מה שאתה מראה לי.

<זוהר זולר: העובדה המרכזית היא שבסופו של עניין, כמו שאמרנו, הדאגה שלנו היא ללקוח הקצה וזה התושב, משתמש התחבורה הציבורית.

<זוהר זולר: אבל אסור לשכוח שגם הדייר שגר בקרבת מקום, לא רק משתמש התחבורה הציבורית אלא גם הדייר, גם לו חשוב לדעת שהוא חווה עבודות ויש להן סוף ומסגרת ברורה.

<זוהר זולר: זה מה שהדגמתי כאן.

<זוהר זולר: בנוסף ובמקביל לנושא הזה, אנחנו נמצאים במכרז של "הקו הירוק" מה שאנחנו קוראים Jnet, הוא מכרז בין לאומי ולכן נתנו לו את הכותרת הזו.

<זוהר זולר: התפקיד של המרכז הזה הוא מכרז בין לאומי לסלילת מסילה, רכש קרונות ומערכות.

<זוהר זולר: ביום ראשון בלילה, ב-23:30 ליתר דיוק, פרסמנו סט של תשובות לשאלות המציעים והפונים ושם פורסם שתכולת ההארכות ושלוחות של ה"קו האדום" הועברה והיא עכשיו חלק מאותו "הקו הירוק".

ישראל אייכלר: ה"קו האדום", למען הצופים בשידור, זה לכיוון "הדסה" ולכיוון נווה יעקב.

<זוהר זולר: נכון.

<זוהר זולר: ושוב, ברשותך, אראה לך – סליחה על העזרים הדלים – ה"קו האדום" עם הארכותיו, ו"הקו הירוק" שיצא למכרז ועכשיו מכיל בתוכו גם את החלקים הללו, לביצוע, לקרונות ולמסילות.

<זוהר זולר: זכיין "הקו הירוק" עתיד להגיע אלינו, אם הכול יעבור כשורה וכשהכול יעבור כשורה, בתחילת 2020.

<זוהר זולר: מה יקבל בתחילת דרכו?

<זוהר זולר: כאן אני מסיים על מנת להשביע את דעתך בנושא ה-29 חודשים.

<זוהר זולר: בגלל שההארכות ושלוחות עוברות עכשיו תהליך של עבודה של חברת "מוריה", החברה העירונית, להקמת התשתית המכינה, כולל מכרז שכבר יצא לתחום "הדסה" לאחר שחתמנו על הסכם במהלך התקופה הזו.

<זוהר זולר: חתמנו על הסכם חיובי לכל הצדדים.

<זוהר זולר: ההסכם הזה הוליד מכרז שחברת "מוריה" יצאה בו ואנחנו עתידים לקראת הרבעון האחרון, הרבעון הרביעי של שנה זו, להתחיל עבודות במתחם "הדסה" כולל עבודות הכנה לקראת רכבת שתגיע.

ישראל אייכלר: כמו שיש עכשיו באזור קריית יובל?

<זוהר זולר: בדיוק אותו רעיון.

ישראל אייכלר: אז העבודה תמשיך עד "הדסה"?

<זוהר זולר: כולל "הדסה".

ישראל אייכלר: מתי מתחילים את העבודה הזאת?

<זוהר זולר: ברבעון האחרון של השנה הזו.

ישראל אייכלר: תאגיד תאריך.

<זוהר זולר: עכשיו אנחנו נמצאים במכרז.

<זוהר זולר: יש שלושה חודשי מכרז, פחות או יותר.

<זוהר זולר: אנחנו מדברים על - - -

ישראל אייכלר: זאת אומרת בסביבות סוכות.

ישראל אייכלר: אוקטובר.

<זוהר זולר: פחות או יותר.

ישראל אייכלר: זאת אומרת שעד סוף החורף כבר תהיה תשתית?

<זוהר זולר: העבודות שם הן עבודות שייקחו הרבה זמן.

<זוהר זולר: אלה עבודות שיימשכו זמן ארוך.

<זוהר זולר: מה הן יולידו?

<זוהר זולר: לכשיגיע זכיין "הקו הירוק" עם המסילות והקרונות וכולי, הוא לא יצטרך לחכות, כמו שאמורה הייתה "סיטיפס" לחכות, שמקטע "הדסה" יהיה מוכן.

<זוהר זולר: הוא יקבל כבר את מקטע "הדסה" מוכן.

<זוהר זולר: תשתית רציפה.

<זוהר זולר: לכן הוא יוכל לעבוד בתשתית רציפה ולכן העבודות יימשכו 29 חודשים ולא 41 כמו שצפינו קודם.

<שלומית אבינוח-קואולמן: לא הבנתי כלום.

ישראל אייכלר: תגידי בקול.

ישראל אייכלר: למה את מפחדת להגיד?

ישראל אייכלר: היא אמרה שלוש מילים.

ישראל אייכלר: מה אמרת?

<שלומית אבינוח-קואולמן: לא הבנתי כלום.

<זוהר זולר: ואני חשבתי שאני בסך הכול בסדר.

ישראל אייכלר: אל תרגישי לא בנוח, כי גם אני עדיין לא הבנתי איך ב-29 חודשים זה יהיה אם תעשה את זה החברה החדשה.

ישראל אייכלר: ואם הייתה עושה את זה "סיטיפס", כולל את מה שאתה אוצר עכשיו, את ההרחבה עד "הדסה" ונווה יעקב, זה ייקח 41 חודש.

<זוהר זולר: "סיטיפס" יכולים היו להיכנס לעבודות בהדסה רק בעוד 24 חודשים.

<זוהר זולר: אם היינו חותמים על הסכם ב-15 ביוני, יכולים היו "סיטיפס" להיכנס ל"הדסה" רק בעוד 24 חודשים.

ישראל אייכלר: למה?

<זוהר זולר: כי חברת "מוריה" מבצעת את העבודות המכינות.

ישראל אייכלר: נו?

<זוהר זולר: ככל שאין לנו את "סיטיפס", בעוד 24 חודשים, זה מביא אותנו ל-2020 עת בואו של זכיין "קו ירוק", הוא יכול להיכנס מיום ראשון למקטע כולו, מ"הדסה" ועד נווה יעקב.

ישראל אייכלר: אבל "מוריה" עושה לך רק את התשתית הקרקעית, נכון?

<זוהר זולר: הכול.

<איתן טי: "סיטיפס" לא יכולה להיכנס לפני כן.

<זוהר זולר: אי אפשר להיכנס לפני.

<זוהר זולר: זה בטור ולא במקביל.

ישראל אייכלר: זאת אומרת, בכל מקרה, גם אם היה לך הסכם עם "סיטיפס", "מוריה" הייתה צריכה להתחיל באוקטובר את העבודה?

<זוהר זולר: אמת.

ישראל אייכלר: אז אתה אומר שהזמן ש"מוריה" עושה את הסלילה, זה זמן נתון שאי אפשר להתווכח אתו, זה אורך הסלילה ו"מוריה" צריכה לגמור.

<זוהר זולר: רק בסיום העבודות האלה יכולה המסילה להיכנס.

ישראל אייכלר: ואז, אתה אומר, לא היה הבדל בין אם זה "סיטיפס" או אם זו חברה - - -

<זוהר זולר: יש הבדל.

<זוהר זולר: לגבי "הדסה".

ישראל אייכלר: לגבי "הדסה" ונווה יעקב.

ישראל אייכלר: גם נווה יעקב אותו דבר?

<שלומית אבינוח-קואולמן: מכרז "ירוק" ו"אדום" ביחד?

<שלומית אבינוח-קואולמן: תיקנתם את המכרז?

ישראל אייכלר: הם הולכים לעשות מכרז משותף.

<זוהר זולר: "הקו הירוק" כבר היה עם פוטנציאל לקבל אליו את הארכות השלוחות.

ישראל אייכלר: בשעתו אמרו פה אמסלם ואחרים שיש עניין שהנסיעה תהיה ברצף אחד עם אותה חברה.

ישראל אייכלר: איך פתאום זה יהיה?

ישראל אייכלר: חברה אחרת תבוא מפה לפה להסיע את הנוסעים ל"הדסה" או לנווה יעקב?

<זוהר זולר: עדיין שוקלת המדינה ובוחנת את האפשרויות.

<זוהר זולר: בהסכם הזיכיון יש דרכים גם להתמודד עם הסוגיה הזו.

<זוהר זולר: אפשרות אחת היא להגיע במשא ומתן על ה"קו האדום" על רצף הפעלה.

<זוהר זולר: אשרות שנייה היא לממש מנגנון שקיים בהסכם הזיכיון שנקרא buyback, לרכוש בחזרה.

<זוהר זולר: המדינה רוכשת בחזרה את הפרויקט מ"סיטיפס" בתנאים מסוימים שמוגדרים בהסכם הזיכיון.

ישראל אייכלר: כמה זה במיליארדים?

ישראל אייכלר: ככה, בקטנה?

<זוהר זולר: עם 3 יחידות המתמטיקה שעשיתי, קשה לי.

<שלומית אבינוח-קואולמן: יש פה אנשי אוצר.

ישראל אייכלר: אבל מדובר פה במיליארדים, נכון?

<איתן טי: זה תלוי בהחלטות שיהיו בהסכמה או בדיון בבית משפט.

ישראל אייכלר: לא משנה, בכל מקרה זה מיליארדים.

<איתן טי: לא בטוח.

ישראל אייכלר: לא?

ישראל אייכלר: נו, אז כדאי?

<זוהר זולר: רק כדי להרגיע - - - נשמע דבר מאוד מאיים אבל מה קרה פה?

<זוהר זולר: המדינה רכשה באמצעות הסכם PPP – ה-BOT הזה, מה הוא עושה - - -?

<זוהר זולר: הוא פורס את התשלומים שלהם זכאית "סיטיפס" לאורך שנים, 26 שנה.

<זוהר זולר: מאיפה הם מקבלים את התשלום הזה?

<זוהר זולר: מהנוסע, מכרטיסים.

<זוהר זולר: מה עושה המדינה?

<זוהר זולר: לוקחת את התשלומים שהיו מיועדים מהנוסעים העתידיים ומשלמת במזומן, לצורך ענייננו, ל"סיטיפס" כבר היום.

<זוהר זולר: מה קורה אז?

<זוהר זולר: התשלומים העתידיים שהנוסעים יישלמו יעברו לכיס המדינה.

<זוהר זולר: זה לא כסף נוסף.

<זוהר זולר: זו הקדמת השקעה, במקום שהיא תיפרס לאורך 26 שנים, המדינה מממנת את זה ביום אחד ומקבלת היא את רצף התשלומים למשך התקופה.

ישראל אייכלר: אין פקיד באוצר שלא יגיד לך שכל החוכמה של אוצר זו פריסה ופריסה ופריסה.

ישראל אייכלר: זו המהות של החזקת קופת מדינה.

ישראל אייכלר: לקחת 26 שנה קדימה כרטיסי נסיעה ולשלם אותם עכשיו בבת אחת, כחלון לא יעשה את זה בחיים שלו ושום שר אוצר לא יוכל לעשות את זה.

<זוהר זולר: עוד כוכבית בעניין הזה.

<זוהר זולר: ל"סיטיפס" גם היא יש חוב כלפי בנקים.

<זוהר זולר: בסופו של עניין, מי שמממן את הפרויקט אלו הבנקים.

<זוהר זולר: המדינה יכולה לקחת את החוב הזה ולשלם לבנקים באותה פריסה.

<זוהר זולר: גם זו אופציה.

ישראל אייכלר: עכשיו לי מותר להגיד שלא הבנתי כלום?

ישראל אייכלר: איך המדינה לוקחת את ההלוואות - - -

<זוהר זולר: אם המדינה רוכשת את הפרויקט מ"סיטיפס", לוקחת אליה את הפרויקט מ"סיטיפס" - - -

ישראל אייכלר: אז אותם בנקים שמממנים את "סיטיפס" ישמחו לממן את המדינה.

ישראל אייכלר: אז מהרעיון של ה-BOT אתם חוזרים בכם?

<זוהר זולר: BOT ל"קו הירוק", יש סבירות מאוד גבוהה שלא יתממש בפעם הנוספת בתחבורה ציבורית בטבורה של עיר.

<זוהר זולר: כן תהיה שותפות של PPP – public-private partnership – הפעם אני אאמץ את מילותיו של ידידי ה- partnershipהוא ליבת האירוע, המפתח בסיפור הצלחה כזה.

<זוהר זולר: partnership הוא רב צדדי, לכל הצדדים השותפים.

<זוהר זולר: יש לנו חלופות, אנחנו עובדים על פי החלופות האלה.

<זוהר זולר: הבשורה הרעה היא שאין רכבת.

ישראל אייכלר: כמה זמן?

<זוהר זולר: הרכבת תיסע ל"הדסה", היא תפעיל את ה"קו האדום", הארכותיו ושלוחותיו, אם הכול יתממש כפי שאנחנו מתכננים ולכך אנחנו עובדים, באמצע 2022.

ישראל אייכלר: 29 חודש?

<זוהר זולר: 29 חודשים מתחילת 2020.

<שלומית אבינוח-קואולמן: 4 שנים.

ישראל אייכלר: זה 4 שנים.

ישראל אייכלר: זה לא - - -

<זוהר זולר: מרגע הגעתו של - - -

ישראל אייכלר: אתה אומר שזה אותו זמן: 41 ו-29.

<זוהר זולר: מרגע הגעתו של הזכיין של "קו ירוק" - - -

ישראל אייכלר: רגע.

ישראל אייכלר: פה יש לי 41 חודש.

<זוהר זולר: זה היה מביא אותנו לאמצע 2021.

ישראל אייכלר: ועכשיו?

<זוהר זולר: אמצע 2022.

ישראל אייכלר: וזה אם, ואתה יודע כמה אם יש.

ישראל אייכלר: אני רוצה לעשות פאוזה ביניכם לבין "סיטיפס" ולתת - - -

<זוהר זולר: סליחה שהצלחתי לבלבל אותך.

ישראל אייכלר: זה בסדר גמור.

ישראל אייכלר: בשביל זה אנחנו מתכנסים.

ישראל אייכלר: אנחנו צריכים ללמוד את הדברים.

ישראל אייכלר: אני באמת מבולבל.

ישראל אייכלר: הייתי בשוויץ שלא באשמתכם, ראיתי שם תחבורה ציבורית נהדרת.

ישראל אייכלר: שאלתי של מי זה.

ישראל אייכלר: אמרו לי שזה של הקנטון או של העירייה או של המדינה, זו לא חברה פרטית.

ישראל אייכלר: אמרתי ששוויץ היא ארץ קפיטליסטית מאוד.

ישראל אייכלר: אמרו: לא, תחבורה ציבורית לא נותנים בידי חברות פרטיות.

ישראל אייכלר: ככה אמרו לי שם.

ישראל אייכלר: זה מעניין.

ישראל אייכלר: אני רוצה לשמוע את יעקב גיל.

ישראל אייכלר: אני רואה שיש לו הרבה מה להגיד.

ישראל אייכלר: ההגינות מחייבת גם לצד של "סיטיפס" לדבר.

ישראל אייכלר: בבקשה, יעקב.

יעקב גיל: תודה, אדוני היושב-ראש.

יעקב גיל: אני חושב שהשאלה המרכזית היא בסופו של דבר שהנוסע יהיה במרכז.

יעקב גיל: מה שקרה בשנים האחרונות בירושלים, מתחילת ההסכם המקורי עם הזכיין, דרך התפקיד של הרגולטור שנרדם בשמירה, אני אומר את זה באנדרסטייטמנט, הוא דורש תיקון.

יעקב גיל: אנחנו נמצאים במצב בו יש שורה ארוכה של דברים שצריך לפתור, שהם חבילה כוללת.

יעקב גיל: המסילה זה היבט אחד של התחבורה הציבורית.

יעקב גיל: יש את היבט התפעול, את מספר הקרונות, את מכונות הכרטיסים, את התדירות.

יעקב גיל: כל ההיבטים האלה צריכים להיות חבילה אחת.

יעקב גיל: מה שקרה זה שבשנים האחרונות, מי ששילם את המחיר על חוסר היכולת להביא לשיפור, זה היה הנוסע בכל ההיבטים שציינתי: התדירות, העומס, הבלעדיות שהתקבלה פה.

יעקב גיל: במידה מסוימת אנחנו מברכים על זה שהמדינה מתקנת את הטעויות שנעשו ואנחנו מבקשים מהמדינה שתבטיח שמכל זכיין חדש שייכנס, כל ההיבטים האלה יקבלו מענה.

יעקב גיל: בסופו של דבר, כל המערכות מכוונות למסילות ולתשתית לעמודים ולכל הדברים האלה, אבל בסוף הנוסע עומד בתחנה, הוא זה שנתקע במכונות הכרטיסים ומפסיד רכבות, הוא זה שמקבל קנסות לא מוצדקים, הוא זה שמחויב - - -

ישראל אייכלר: ולכן?

יעקב גיל: לכן אנחנו מציעים שני דברים מרכזיים.

יעקב גיל: אחד, אנחנו מבקשים שהמדינה תציע פתרון של קווים מכינים.

יעקב גיל: קווי אוטובוס ישירים לתקופת הביניים עד להקמת השלוחות.

יעקב גיל: היום כדי להגיע להדסה עין כרם וגם לנווה יעקב, נדרשים יותר מדי מעברים.

יעקב גיל: למשל, קו מהתחנה המרכזית ירושלים ל"הדסה" עין כרם, שממילא אנשים שמגיעים לתחנה המרכזית כבר עשו מעבר, שיהיה קן ישיר כזה.

יעקב גיל: אפשר לחשוב על עוד קו או שניים ישירים, מעין קווים מכינים לתקופת הביניים.

יעקב גיל: כי אם מדובר פה בהערכה של – בשורה התחתונה, אם אני מנסה גם לצאת מהבלבול – מדובר בעיכוב של שנה, אם הבנתי נכון את הדברים.

יעקב גיל: אנחנו מגיעים לזמן מצטבר של כמעט 5 שנים.

יעקב גיל: אפשר כבר בשנה הקרובה לתת מענה לציבור.

יעקב גיל: הרי הביקוש רק הולך וגדל.

ישראל אייכלר: מה אתה רוצה?

ישראל אייכלר: על המסלול הזה לסלול בינתיים זפת ולעשות אוטובוסים?

יעקב גיל: קודם כל, יש כבר זפת - - -

ישראל אייכלר: אני מדבר על המסילה עצמה, על המקום עצמו.

יעקב גיל: אפשר לבחון או הקמה של - - -

ישראל אייכלר: דרך איפה זה עובד?

ישראל אייכלר: ה"מטרונית", זה נקרא.

יעקב גיל: כן.

יעקב גיל: או נתיב ייעודי או לקחת נתיב נסיעה ולעשות בו נת"צ או אפילו להתחיל שהיה פשוט את קו האוטובוס הישיר בתדירות גבוהה שייתן את המענה כי היום אנשים נאלצים לבצע הרבה החלפות, זמן הנסיעה גדול.

יעקב גיל: מי שיכול עושה את החשבון, נוסע ברכב ל"הדסה" ואז אתה נתקע בפקקים מ"הדסה".

יעקב גיל: זה איזשהו מעגל.

יעקב גיל: צריך לקחת אחריות גם - - -

ישראל אייכלר: זה דבר אחד.

ישראל אייכלר: מה הדבר השני?

יעקב גיל: דבר שני, אנחנו מבקשים מהמדינה שהמכרז החדש יהיה פתוח לציבור כדי לקבל ביקורת על היבטי התפעול: האם ניתן מענה לקרונות, כמה קרונות מתוכננים, האם זה עונה על הצרכים, מה התחזיות שהמדינה – אולי לוועדה יתנו את התשובות האלה – לשימוש בקו ואיך זה יקבל מענה.

יעקב גיל: אנחנו נשמח לעזרה של הוועדה בשני הדברים שציינתי.

יעקב גיל: בכל מקרה, אנחנו חושבים שהגיע הזמן שהמדינה תיקח את הפרויקט אליה ותממש שאת הנושא של ה- buybackכי צריך ללמוד מהעולם.

יעקב גיל: אנחנו מנסים כל הזמן להמציא - - -

ישראל אייכלר: העולם כל הזמן נע קדימה ואחורה.

ישראל אייכלר: פעם הם עברו הפרטות ועכשיו הם חוזרים כולם למדינה.

ישראל אייכלר: כשהם התחילו כבר לחזור, אנחנו התחלנו עם ההפרטות ושהם עוד פעם חושבים על הפרטה – אנחנו מחזירם הכול למדינה.

יעקב גיל: צריך למצוא את המקומות שבהם זה עובד טוב.

יעקב גיל: אם עובד טוב כשהמערכת ציבורית והקבלן הוא רק מפעיל, אז בואו נלמד מהניסיון.

ישראל אייכלר: יעקב, אני לא יודע בן כמה אתה, אתה זוכר איך הייתה נראית הרכבת?

יעקב גיל: אני בן 38.

ישראל אייכלר: איך הייתה נראית הרכבת כשהיא הייתה בבעלות המדינה בשנים עברו.

ישראל אייכלר: יש שיפור גדול מאוד.

ישראל אייכלר: אבל אז הייתה מחשבה שכל מה שהמדינה מנהלת, זה כמו ברית המועצות, או שכן או שלא.

יעקב גיל: לכן הסוגיה השנייה היא מאוד קריטית, כי אם המדינה לא תתפקד כרגולטור בתהליך הזה ולא תגדיר - - -

ישראל אייכלר: מה אתה עושה עם רגולטור שנותן מתנות של מאות מיליוני דולרים לחברות צרפתיות ובסוף הוא בא בטענה שזה עולה יותר מדי יקר?

יעקב גיל: אתה מתנות הגדולות, לדעתי, המדינה כבר נתנה - -

ישראל אייכלר: 15 שנה כבר.

יעקב גיל: - - מאז חתימת ההסכם על חשבון הציבור.

יעקב גיל: אני גם רוצה להזכיר שהסלילה שהייתה בידיים של הזכיין הנוכחי, גם התעכבה ואין שום ערובה לכך שהיא לא תתעכב.

ישראל אייכלר: "מוריה"?

יעקב גיל: לא.

יעקב גיל: "סיטיפס".

יעקב גיל: אין שום ערובה - - -

ישראל אייכלר: אני מבין שהם לא עושים את הסלילה.

יעקב גיל: אני אומר שגם אם היו חותמים, אין שום ערובה אמתית לזה שלא היו עיכובים, כי הדינמיקה של העבודה שבעצם יש מנגנון בוררות וכל דבר הולך לעורכי דין, זה אוטומטית מביא לעיכובים.

יעקב גיל: אם רוצים להפסיק את השיטה הזאת ולעבור לשותפות, באמת צריך לעשות סוויץ' ואני מקווה שהסוויץ' הזה ייעשה תוך תשומת לב מלאה להיבטים של הציבור ולא רק להיבטים הכלכליים שהם גם חשובים אבל לא רק.

ישראל אייכלר: תודה רבה.

ישראל אייכלר: תעביר לנו בכתב את מה שאתה חושב שהוועדה יכולה לעזור.

ישראל אייכלר: אנחנו נשמח להיות מעורבים.

ישראל אייכלר: מטרת הדיון הזה היא שעדיין אנחנו במחשבה שאולי, כמו בכל גישור - - -

יעקב גיל: אנחנו מבקשים לשמור על התנאים שיבטיחו תפעול נכון וטוב כי אחרת זה יהיה סד של לחצים והנוסע לא ייהנה מהפירות.

ישראל אייכלר: זה ברור.

ישראל אייכלר: בשביל זה אנחנו יושבים פה.

ישראל אייכלר: תן לי לאפשר לנציג חברת "סיטיפס" לדבר.

ישראל אייכלר: ירון רביד, אני מעריך שבאת בזמן שקשה לך לבוא אבל הגעת.

ישראל אייכלר: גם בהיותך מועמד בתחרות לקבלת הקווים האחרים, אני רוצה עדיין להחזיר אותך לפני שבועיים, לפני חודש, כי בכל מקרה אני אומר, אני לא יודע כמה זה יעלה לי, עדיף שההסכם שרציתם להגיע אליו עד ה-15 ביוני כן יבוצע.

ישראל אייכלר: אני לא יודע מה יש בהסכם מבחינה כספית.

ישראל אייכלר: בוא נשמע אם יש מה לדבר.

ישראל אייכלר: אם נפנה לשר האוצר ולשר התחבורה שיעשו שיקול מחדש, האם אתה יכול גם לפנות לבוסים שלך בחוץ לארץ, למשקיעים, שיישבו יחד כדי לראות על איזשהו בסיס יכולים לחזור ל"הדסה" – הנה, עכשיו זה אקטואלי לחזור ל"הדסה", ללכת ל"שערי צדק" – בעיקר "הדסה" אבל גם בגלל נווה יעקב, פשוט שתוכלו לבוא לציבור ולהגיד: הייתה לנו בעיה, לפחות לגבי "הדסה" ונווה יעקב הגענו להסדר.

ישראל אייכלר: מה הסיכוי?

<ירון רביד: ברשותך, אני רוצה להתייחס לכמה נושאים ואני גם אגע בנקודה הזאת.

<ירון רביד: קודם כל, אני רוצה להודות לך על זה שאתה מלווה את הפרויקט הזה בחודשים האחרונים.

<ירון רביד: לגבי לוחות זמנים, מבלי להיכנס כרגע להערכות ומבלי להתייחס לחשיבות של הפרויקט בהקשר של בית החולים "הדסה", כדאי רק לציין בקונטקסט בו דנים שיש לא מעט שכונות שהגישה של הרכבת מוכנה אליהם כבר היום.

<ירון רביד: זאת אומרת, זה בסדר שמציגים לך פה גנט לגבי בית החולים "הדסה" עין כרם, אבל כדאי לזכור גם את נווה יעקב, גם את קריית יובל, גם את עיר גנים, גם את קריית מנחם, אלו שכונות שהיו יכולות לקבל רכבת בשנתיים הקרובות ולא בעוד 5 שנים.

<ירון רביד: כדאי גם את זה - - -

ישראל אייכלר: טוב שציינת את זה.

ישראל אייכלר: שכחנו בלהט הדברים.

ישראל אייכלר: עד ה"מפלצת" אני מבין שהכול כבר מוכן.

<ירון רביד: הכול מוכן להנחת מסילות.

ישראל אייכלר: עד אורה.

<ירון רביד: עד צומת אורה היינו יכולים להיות בעוד שנתיים.

<ירון רביד: המדינה, שהיא המזמין, החליטה החלטה אחרת.

ישראל אייכלר: מכפיל את הצורך לחזור למסלול.

<ירון רביד: זו הערה ראשונה.

<ירון רביד: לגבי המשא ומתן, אני רוצה להגיד שלפחות לתחושתנו, בשבועיים האחרונים של המשא ומתן לא באמת התקיים משה ומתן מצד המדינה והדיון לא היה ענייני והתשובות שקיבלנו לא היו כפי שנהוג במשא ומתן בין צדדים, בוודאי לא בהקשר לבקשת הארכה.

<ירון רביד: כדאי גם לזכור שהמדינה בעצמה הקפיאה את המשא ומתן למשך קרוב לשנה בין פסח 2016 לפסח 2017 פחות או יותר, בגלל איזושהי הסכמה על סעיף מסוים שקשור ל-buyback שזו גם שיטה די עקומה בעיני לעצור משא ומתן אם לא מסכימים על סעיף.

<ירון רביד: כל הנושא של לוחות הזמנים וחשיבות השירות לציבור וכולי, כדאי לשים אותו גם בקונטקסט הזה, הנכון.

<ירון רביד: לגופו של משא ומתן, למיטב הבנתי לפחות, לפי המכתבים, המשא ומתן הסתיים, יצאה גם הודעה כזו.

<ירון רביד: אני לא רואה אופציה שבה מדינת ישראל גם מבטלת את המכתב שהוציאה לנו וגם חוזרת בה מכל ההתניות שהיא התנתה.

<ירון רביד: קשה לי לראות שדבר כזה קורה.

<ירון רביד: בעיני זה יותר דיון תיאורטי.

ישראל אייכלר: אני צריך כל הזמן להיזהר ממה שאני אומר כי אני צריך להיות רק הנוסע שעומד בתחנה אבל יש לי תחושה - - -

<ירון רביד: נראה לי שאתה מייצג אותם די יפה.

ישראל אייכלר: כן, אבל זה שיושב בתחנה יכול להגיד: רגע, "סיטיפס" עכשיו מעוניינת אולי להיכנס למסלול הגדול.

ישראל אייכלר: למה היא צריכה להתעסק בקטנות?

ישראל אייכלר: אולי זה טוב לה שהמשא ומתן התפוצץ ותלכו על העסק כולו ואז מרוויחים יותר, לא?

<ירון רביד: לא.

<ירון רביד: "סיטיפס" הגישה הצעות לביצוע העבודה של הארכות ושלוחות.

<ירון רביד: דרך אגב, כמו שגם דנו בוועדה אצלך בעבר, הנושא הזה גם מופיע בתוך חוזה הזיכיון.

<ירון רביד: זאת אומרת, זה שההארכות והשלוחות היו אמורות להיות חלק מ"הקו האדום" זו לא הפתעה.

<ירון רביד: מי שהחליט לפתוח את המשא ומתן ולפתוח כל מיני סעיפים חוזיים שכבר סוכמו לפני 10 שנים זו מדינת ישראל.

<ירון רביד: זה לא קשור לפעילות של "סיטיפס" בהקשר ל"קו הירוק".

<ירון רביד: זאת אומרת, "סיטיפס" רואה את עצמה כמתמודדת על "הקו הירוק", אבל בוודאי הייתה מוכנה וכך לפחות היא באה למשא ומתן, לבצע גם את הפרויקט כרגע.

<ירון רביד: מי שהחליט, כמו שאמרתי קודם - - -

ישראל אייכלר: זאת אומרת, אתם לא תפסידו מזה אם תעשו את המסלול הזה בנפרד?

<ירון רביד: לא.

<ירון רביד: ממש לא.

ישראל אייכלר: זאת אומרת שאתם מסכימים שאפשר לעשות את המסלול הזה - - -

<ירון רביד: אנחנו חברה עסקית.

<ירון רביד: אנחנו לא אמורים לפעול למטרת הפסד.

ישראל אייכלר: גיל, אתה גיאולוג, אני פובליציסט.

ישראל אייכלר: הם אנשי עסקים ואנשי מדינה, ולכן - - -

<ירון רביד: אנחנו חברה עסקית למטרת רווח.

יעקב גיל: אני רוצה שהמדינה תדאג לאינטרס הציבורי.

ישראל אייכלר: האינטרס הציבורי – אמרתי לך כבר פעם שאתה חייב לרוץ לאיזה פריימריז ולייצג את האינטרס הציבורי.

ישראל אייכלר: אנחנו מייצגים את האינטרס הציבורי.

ישראל אייכלר: הנבחרים.

ישראל אייכלר: האינטרס הציבורי הוא מה שאתה אומר.

ישראל אייכלר: אבל כשבא אליך איש עסקים ואתה מפריע לו באמצע על העסקים שהוא בא בכנות ובידיים נקיות לשים על השולחן, הוא רוצה להעיר לו וזה בסדר, כי הם היו במשא ומתן.

ישראל אייכלר: אבל אתה ואני לא שותפים במשא ומתן הזה.

ישראל אייכלר: אז בואו נחזור לעניין עצמו.

ישראל אייכלר: אתה אומר שאין שום ניגוד בין הרצון שלנו ללכת ולגמור את העניין הזה של "הדסה" ונווה יעקב לפני שניכנס לכל הדברים האחרים?

<ירון רביד: היושב-ראש, אנחנו היינו זמינים לשתי האפשרויות.

<ירון רביד: יש מזמין, יש מדינה – אם המדינה מעוניינת לבצע את זה באמצעות "הקו הירוק" זו זכותה.

<ירון רביד: אנחנו לא חולקים על זה.

<ירון רביד: זה בסדר גמור מבחינתנו.

<ירון רביד: אנחנו נתמודד במכרז של "הקו הירוק".

ישראל אייכלר: לא.

ישראל אייכלר: אני רוצה שעל ה"קו האדום" זה יהיה.

<ירון רביד: המדינה החליטה לסיים את המשא ומתן.

ישראל אייכלר: השאלה אם המדינה תבוא ותרצה לחזור ל"סטטוס קוו אנטה", לפני חודש, לא יותר, ולהמשיך את המשא ומתן עם שר האוצר ושר התחבורה.

ישראל אייכלר: אני יכול לכתוב להם שחברת "סיטיפס" מצדה גם תהיה מוכנה לשבת על השולחן.

ישראל אייכלר: אז אני יכול לגשת אליהם ולהגיד: רבותי, אני לא מבקש שום דבר, רק תושיבו את הצוותים שלכם עוד פעם עם הכנות מתאימות שלא תהיה סתם איזו הצגה למען התקשורת אלא באמת שכל אחד יבוא לראות מה כדאי לו יותר מבחינת האינטרס הציבורי.

יעקב גיל: אני מקווה שהשרים מודעים להיבטים של השירות לציבור.

ישראל אייכלר: אני הציבור.

ישראל אייכלר: מה אתה רוצה?

ישראל אייכלר: השר הוא הציבור.

ישראל אייכלר: שר כחלון הוא הציבור לא פחות ממך, גיל.

ישראל אייכלר: הוא נבחר על ידי – כמה אנשים בחרו בו?

יעקב גיל: רק שהוא לא נוסע בתחבורה הציבורית.

ישראל אייכלר: זו בעיה.

ישראל אייכלר: אתה נוסע בתחבור הציבורית?

יעקב גיל: בוודאי.

יעקב גיל: כולל ברכבת הקלה.

ישראל אייכלר: אשריך.

<איתן טי: אני רק אגיד שצריך לזכור שהאינטרס הציבורי הוא רחב כי בעצם "הקו הירוק" הוא עיקר המסה.

<איתן טי: אנחנו מדברים על מאות אלפים שיסעו בו.

ישראל אייכלר: בסדר.

ישראל אייכלר: זו לא סתירה.

<איתן טי: חשוב לדעת שיש פה כשל ניהולי מוגבל.

<איתן טי: אם המדינה מתרכזת במשא ומתן, זה אומר שחודשיים זוהר זולר, צוות אב, החשב הכללי ומשרד התחבורה מתעסקים במשא ומתן ולא יתעסק בקידום "הקו הירוק".

ישראל אייכלר: למה?

ישראל אייכלר: הם לא יכולים לעבוד 3 שעות ביום?

ישראל אייכלר: 6 שעות ביות?

ישראל אייכלר: 18 שעות ביום?

ישראל אייכלר: מה הבעיה?

ישראל אייכלר: 23 שעות ביום אנחנו עובדים.

<איתן טי: אתן לך את דוחות הנוכחות שלנו, הכול יהיה בסדר.

ישראל אייכלר: ובאמצע שינה גם.

ישראל אייכלר: זאת אומרת, לא מדובר פה בפקידים - - -

<איתן טי: - - - יש פה משמעות אדירה להחלטה לחזור לשולחן המשא ומתן, שלדעתי היא תפגע באינטרס הציבורי.

ישראל אייכלר: לא.

ישראל אייכלר: לדעתי זה חמור מאוד אם זה יפגע.

ישראל אייכלר: חסרים פקידים במדינה?

ישראל אייכלר: אם אתם עסוקים במסלול אחד, אין מישהו אחר שיהיה עסוק במסלולים הגדולים?

<איתן טי: זה עניין של קשב ותשומות.

<איתן טי: כן.

<איתן טי: בסוף אנחנו בעולם של משאבים מוגבלים.

<איתן טי: אני רואה את זה - - -

ישראל אייכלר: משאבים מוגבלים?

ישראל אייכלר: יש אין סוף פקידים במדינה הזו.

ישראל אייכלר: אתה לא תאמין, משרד התחבורה, היה פה נושא של הנפקת כרטיסים לא מנייר.

ישראל אייכלר: חודשים זה לקח ובסוף הגענו עד למנכ"לית והיא פעילה מאוד והתחילה לשאול: אז מה הבעיה פה?

ישראל אייכלר: מה התברר?

ישראל אייכלר: שיש איזה פקיד או שניים שיש להם איזו משימה, ועד שהם לא יגמרו את המשימה ההיא שלא קשורה בכלל, הוא לא יכול להתעסק עם הנפקת הכרטיסים.

<שלומית אבינוח-קואולמן: כי הוא לא קיבל הוראה לתעדוף משימה.

ישראל אייכלר: הוא צריך תעדוף משימה.

ישראל אייכלר: אז היא קפצה ואמרה: אין דבר כזה.

ישראל אייכלר: אותו דבר אני אומר פה.

ישראל אייכלר: לא יכול להיות שתהיה סתירה בין המסלול הזה למסלולים האחרים.

<איתן טי: אדוני היושב-ראש, כולם יודעים שגם בכנסת לא פחות חשוב מה שעולה לדיון מאשר מה שלא עולה לדיון.

<איתן טי: ככה זה.

<איתן טי: יש בסוף דברים שנמצאים על סדר-היום ודברים שלא נמצאים על סדר-היום.

<איתן טי: יש משאבים מוגבלים.

<איתן טי: צוות אב צריך לקדם "קן כחול" בירושלים.

<איתן טי: זה מאוד חשוב.

<איתן טי: אני לא יודע אם יש לך אותו שם.

ישראל אייכלר: "קו כחול" ברכבת?

<איתן טי: כן.

<איתן טי: קו נוסף.

ישראל אייכלר: הר הצופים – גילה?

<זוהר זולר: גילה, דרך חברון לכיוון רמות.

<איתן טי: מתחת לכל בר אילן והאזור הזה, מרכז העיר.

<איתן טי: "קו כחול", "קו ירוק", פרויקטים נוספים בירושלים, הרבה פרויקטים, חיבור של כביש 16.

<איתן טי: אני אראה לך את התכנית העבודה של צוות - - - אנחנו מדברים על עשרות פרויקטים שהם צריכים לקדם.

<איתן טי: זוהר השקיע חודשיים מעבר לכל המשא ומתן בשלוש השנים האחרונות, חודשיים היה מושבת לטובת המשא ומתן.

<איתן טי: יש לזה מחיר.

<איתן טי: זה לא רק זוהר, זו כל המערכת.

ישראל אייכלר: אתה צודק.

ישראל אייכלר: היות והמצב הוא כזה, אז אפשר להגביל את זה.

ישראל אייכלר: זאת אורמת, להגיד לשרים שיגבילו מראש.

ישראל אייכלר: גם להגיד ל"סיטיפס" וגם לכם, היו חסרים לכם שבועיים או חודש?

ישראל אייכלר: יש חודש לגמור את העניין הזה.

ישראל אייכלר: כן או לא.

<זוהר זולר: צריך להסתכל על המציאות כפי שהיא הייתה.

<זוהר זולר: בערב פסח, כמו שאמרנו, הגיעו בכירי המדינה ביחד עם נציגי "סיטיפס" להבנות ב-5 נושאים שונים.

<זוהר זולר: מה הבעיה?

<זוהר זולר: לתפיסת צד אחד זה היה ב-5 נושאים, לתפיסת צד אחר ההבנות היו אחרות.

<זוהר זולר: ומשם, את ההבנות האלה – אני לא נותן לזה פרשנות, זה לא רלוונטי.

<זוהר זולר: דרך אגב, הכישלון במקרה הזה אף פעם איננו יתום, מי שנפגע בסופו של יום זה המשתמש, אז מה חשובה אמת מי?

ישראל אייכלר: נכון.

<זוהר זולר: בשורה התחתונה, ההבנות שהושגו, עם תאריך שסוכם – לתפיסת צד אחד סוכם, לתפיסת צד אחר זה המתווה, אני לא נכנס לדקויות הללו.

<זוהר זולר: רמת הפערים, ואני בקי בפערים, במחילה, אני לא אייגע אתכם - - -

ישראל אייכלר: אני לא צריך את זה.

<זוהר זולר: אבל הפערים הם משמעותיים וגדולים וזה אחרי שהגיעו להבנות ואחרי שהגיעו לסיכומים שלכאורה היו אמורים לפתור את הסוגיות הגדולות.

<זוהר זולר: אבל גם אותן הבנות שהגיעו לסיכומים עליהן, נדונו במהלך החודשיים ולא הצלחנו לממש אותן לכדי הסכם חתום.

<זוהר זולר: אני לא מדבר על המכלול.

<זוהר זולר: על חמשת הנושאים שהוגדרו, לא הצלחנו להגיע אתם למיצוי.

<זוהר זולר: מבחינת הסתכלות על המציאות כפי שהיא, היינו עם דד-ליין, לא ראשון כמו שאמר איתן, היו מספר תאריכי יעד.

<זוהר זולר: היינו עם הבכירים ביותר שאנחנו יכולים להגיע אליהם: חשב משרד האוצר ואגף תקציבים, משרד התחבורה.

<זוהר זולר: הגיעו להכרעות אמיצות אל מול נציגי "סיטיפס", ועדיין זה לא התממש.

<זוהר זולר: נעשה פה מאמץ כביר מכל הצדדים כדי להבקיע את השער הזה.

<זוהר זולר: מתישהו גם צריך לקבל החלטה.

ישראל אייכלר: היות ואני לא בקי בפרטים, אני לא יכול לענות על זה.

ישראל אייכלר: אני רק יכול לבקש מכם ומשרי התחבורה והאוצר ומחברת "סיטיפס" להקדיש חודש ימים, להגביל מראש, כמו שאתה אומר, כדי לא לבזבז זמן - - -

<שלומית אבינוח-קואולמן: - - - מוכנים.

<שלומית אבינוח-קואולמן: הם לא אומרים - - -

ישראל אייכלר: הם אומרים שהם מוכנים.

<שלומית אבינוח-קואולמן: האוצר - - - השאלה אם "סיטיפס" מוכנה.

ישראל אייכלר: אתם מוכנים לשבת אתם?

<ירון רביד: הקלפים לא נמצאים בידיים שלנו, היושב-ראש.

<ירון רביד: הקלפים נמצאים בידי משרד האוצר.

<ירון רביד: אם משרד האוצר יחזור בו מהמכתב שהוא כתב ויחזור בו מכל מה שנלווה לאותו מכתב, כולל איזושהי טבלה שלא כל כך מדויקת בלשון המעטה, שההבנות שהיו בערב פסח, אז יש מקום לשקול.

<ירון רביד: לאור התיאור של זוהר, אני לא בטוח שזה דבר שהולך לקרות.

ישראל אייכלר: אליאס מטר, משרד האוצר.

ישראל אייכלר: בבקשה.

<אליאס מטר: פנינו לקווים העתידיים וכל משא ומתן שנתחיל לנהל היום זו פגיעה בקווים העתידיים.

<אליאס מטר: צריך להסתכל על התמונה היותר רחבה.

<אליאס מטר: פנינו לקווים העתידיים בירושלים, אנחנו נותנים שם את כל המאמץ היום לקדם את המכרז להקמת "הקו הירוק" והיערכות - - - של "הקו האדום".

<אליאס מטר: כפי שאמר גם זוהר, יצאה כבר הודעה למתמודדים ב"קו הירוק" שמסבירה על התכולה החדשה שהיא רחבה יותר, שכוללת גם את ההארכות והשלוחות של "הקו האדום".

<אליאס מטר: משא ומתן נוסף על כל המאמצים שנעשו עד היום, יפגע גם בתהליך הזה שהוא תהליך מאוד חשוב בעיני הממשלה.

ישראל אייכלר: בהנחה שאתה צודק, מה התאריכים?

ישראל אייכלר: תן לי כמה תאריכים, עד מתי המכרז?

<אליאס מטר: "הקו הירוק" כבר פורסם באפריל - - - יש לנו הגשה בנובמבר השנה.

<אליאס מטר: במקביל אנחנו מפעילים את כל המאמצים כדי לקדם את כתיבת מסמכי המכרז שמתוכנן להתפרסם בתחילת 2018.

ישראל אייכלר: כמעט חצי שנה.

<אליאס מטר: בחירת זוכה לקראת סוף 2018 להערכתנו.

<אליאס מטר: חתימה על הסכמים וסגירה פיננסית וזכיין בשטח - - -

<שלומית אבינוח-קואולמן: אתה מדבר על "הקו הירוק".

ישראל אייכלר: "הקו הירוק" שכולל גם את זה עכשיו.

<אליאס מטר: שכולל גם את ההארכות והשלוחות.

ישראל אייכלר: אז מתי אמרת?

ישראל אייכלר: ב-2018 זה יהיה?

ישראל אייכלר: מתי נדע מי הזוכה?

<שלומית אבינוח-קואולמן: בסוף 2018.

<זוהר זולר: ואז יש סגירה פיננסית.

<זוהר זולר: יכול להיות שזה לוקח זמן.

<זוהר זולר: זוכה בשטח - - -

ישראל אייכלר: בקיצור, מה שאמרת בהתחלה, 5 שנים.

<זוהר זולר: ב-2020 תחילת העבודות.

ישראל אייכלר: לא נותר לנו אלא לקחת את הציבור שייצא לרחובות ויתחיל להגיד: אנחנו רוצים תחבורה ציבורית.

ישראל אייכלר: כי 5 שנים זה הרבה זמן בשבילנו, בפרט לאנשים שלא עברו את גיל 60.

ישראל אייכלר: 5 שנים זה הרבה זמן.

יעקב גיל: נשמח גם שיהיו תשובות לתקופות הביניים.

ישראל אייכלר: על זה אמרתי לך שאני הייתי בכוונה – אני לא חוזר מהבקשה שלי לשבת באופן מוגבל, אבל אני מבין שזה יהיה די קשה.

ישראל אייכלר: אז נחשוב גם על אלטרנטיבות.

ישראל אייכלר: ככה אי אפשר להשאיר את הציבור.

ישראל אייכלר: התחבורה הציבורית בירושלים בפרט ובארץ בכלל, מתחת לכל ביקורת.

ישראל אייכלר: יש בעיות ביטחוניות ואחרות שמנמיכות את החשיבות של התחבורה, אבל מתחת לכל ביקרות התחבורה.

ישראל אייכלר: זה שהציבור שותק בתחנות ולא חוסם כבישים על הדבר זה – אני מדבר על מי שאין לו רכב פרטי – אני פשוט לא מבין את זה.

ישראל אייכלר: אם אני הייתי נוסע בתחבורה ציבורית, הייתי חוסם כבישים.

ישראל אייכלר: יש לזה את כל ההצדקה.

ישראל אייכלר: איך אומר, אם אני לא נוסע – אף אחד לא ייסע.

ישראל אייכלר: לא ייתכן שאנחנו חברי הכנסת והשרים ואנשי הציבור ופקידי הממשלה שיש להם רכבים פרטיים ייסעו בכיף, ואנשים שאין להם אפשרות לעשות את זה יעמדו בתחנות ולא יספקו להם תחבורה ציבורית.

ישראל אייכלר: אנחנו נעביר את זה לשר התחבורה ולשר האוצר כדי שהם יבינו לקראת מה הם הולכים.

ישראל אייכלר: יכול להיות שהנושא של תחבורה ציבורית יהיה הנושא בבחירות הבאות.

<זוהר זולר: - - - השקעה של 10 מיליארד שקלים ב"קו הירוק" ובהארכת "הקו האדום" זו הוכחה לכך שגם המדינה רואה בתחבורה ציבורית יעד אסטרטגי.

ישראל אייכלר: אבל הסחבת היא לא חלק מהמחיר.

<אליאס מטר: אבל צריך גם לדייק.

<אליאס מטר: היום, הממשלה יוצאת לביצוע של הקטעים המוקדמים של "הקו הירוק".

<אליאס מטר: אנחנו לא מחכים לזכיין ואז מתחילים לראות עבודות בשטח.

<אליאס מטר: החל מהשנה הבאה אנחנו - - -

ישראל אייכלר: זה לגבי "מוריה" אתה מתכוון?

<זוהר זולר: כן.

<זוהר זולר: העבודות המכינות.

<אליאס מטר: אלה עבודות מכינות.

<אליאס מטר: כלומר, לא מחכים לזכיין ואז מתחילים את כל הפעילות - - -

ישראל אייכלר: אבל זה 5 שנים בברוטו.

ישראל אייכלר: אין מה לעשות.

<אליאס מטר: אבל את "הקו הירוק" אי אפשר להקים – כמה זמן ייקח להקים את "הקו הירוק"?

ישראל אייכלר: אבל אי אפשר לקחת את "הדסה" ונווה יעקב כבני ערובה לקו עתידי.

ישראל אייכלר: זו הבעיה שלי.

ישראל אייכלר: אני לא יכול לבוא אליך בטענות למה "הקו הירוק" לא יהיה מהר יותר כי זה שטח שאתה צריך לבנות, אבל פה יש לך מסלול ואתה לא עושה את זה ואני רוצה שתעשו את זה, בסך הכול.

ישראל אייכלר: בכל אופן, זה הסיכום של הישיבה.

ישראל אייכלר: הוא קיבל פה בשורה.

<זוהר זולר: זו הפעם הראשונה שאנחנו עם הבשורה הכי פחות בעייתית ל"הדסה".

<זוהר זולר: חשבנו שאנחנו הבעיה, אבל יש להם בעיות גדולות יותר.

<זוהר זולר: רכבת זו הבעיה הפחות גדולה.

ישראל אייכלר: יש לי מנחה.

ישראל אייכלר: אני באבל בשנה הזו ועובר לפני התיבה וחייב לרוץ.

<אודי שאולוף: אני מברך על הפגישה.

<אודי שאולוף: אני חושב שכל פגישה כזאת מקדמת את העניין של התחבורה הציבורית בירושלים.

<אודי שאולוף: אני חושב שצריכים בתקופה הזאת של החמש שנים, לשפר במקסימום את התחבורה הציבורית ל"הדסה" עין כרם, אם זה בהוספת קווים ואם זה בהוספת אוטובוסים ואולי במיניבוסים, מפני שבזמן העבודות בתוך "הדסה" גם כן תהיה לנו בעיה בתוך "הדסה" ובקו ל"הדסה".

<אודי שאולוף: ולכן, אני חושב שצריכים לעשות דיון בנפרד מהרכבת הקלה בנושא של התחבורה הציבורית ל"הדסה".

ישראל אייכלר: אנחנו נרשום את זה.

ישראל אייכלר: אני רוצה לסכם בסעיף אחד את הדיון.

ישראל אייכלר: הוועדה תפנה לשרי האוצר והתחבורה לנסות ולמצות את המשא ומתן שהתקיים ולתת עוד חודש אחד נוסף לבדיקת האפשרות לבלול את המסילה ולא לקשור אותה כבת ערובה לתכנית הגדולה של "הקו הירוק".

<אודי שאולוף: אני מציע להוסיף אולי את הנושא של התחבורה הציבורית בתקופה.

ישראל אייכלר: על זה נקיים, בלי נדר, דיון.

ישראל אייכלר: יכול להיות שנעשה על זה דיון אחר.

ישראל אייכלר: תודה רבה לכולכם וסליחה שאני חייב לרוץ.

ישראל אייכלר: הישיבה נעולה.